stanford-oval/wikipedia huggingface dataset:
12 askelta
Kappaleet

Kaikki kappaleet säveltänyt, sanoittanut ja sovittanut Yari, ellei toisin mainittu.
Onnen sirpaleita – 4.01
Alle kahdeksantoista – 4.19
Kesän viimeisiä tuulia – 3.19
Puolet aamiaisesta – 3.38
Lokakuun yöt – 3.53
Auringonpimennys – 4.18
Valkoinen joulu – 6.13
Jos avaan silmät – 4.59
Taas samanlainen päivä – 4.20
Oven takana ovi – 4.31 (elokuvasta Kissan kuolema)
Seitsemän kuukautta – 3.27
Sinä iltana tulivat valaat – 6.19
Kotini – 2.46 (säv. Trad., san. K. Raitio, elokuvasta Rikos ja rakkaus) (Bonuskappale)
Kokoonpano

Yari – laulu, kitara, koskettimet, lyömäsoittimet
Eeva Koivusalo – basso
Heikki Tikka – rummut
Kokoonpano > Vierailevat muusikot

Koiton Laulu – kuoro (kappale ”Kotini”)
Antero Priha, Markku Renko, Timo Paasonen – trumpetti (kappale ”Kotini”)
Pekka Laukkanen, Matti Lappalainen, Mikko Mustonen – pasuuna (kappale ”Kotini”)
Aiheesta muualla

12 askelta discogs.com -sivustolla
You Know You’re Right

| ”You Know You’re Right” Nirvana |
| --- | --- | --- |

Singlen tiedot
 Albumilta: Nirvana
 Äänitetty : 1994
 Julkaistu: lokakuu 2002
 Tuottaja(t): Adam Kasper
 Tyylilaji: grunge
 Kesto: 03.37
 Levy-yhtiö: Geffen
Nirvanan muut singlet
| ”Aneurysm” 1996 | ”You Know You’re Right” 2002 |   |
You Know You’re Right on grunge-yhtye Nirvanan vuonna 2002 postuumisti ilmestynyt ennenjulkaisematon single.
Historia

"You Know You’re Right" -kappaleen kirjoitti vuonna 1993 Nirvanan keulahahmo Kurt Cobain. Yhtye esitti kappaleen ensimmäisen ja ainoan kerran livenä samana vuonna 23. lokakuuta Chicagossa, mutta myöhemmin Cobain kielsi koko kappaleen olemassaolon. Kappaleen esitti livenä Cobainin vaimon Courtney Loven yhtye Hole MTV Unplugged -keikalla vuonna 1995. Kappaleesta äänitettiin studioversio 30. tammikuuta 1994 Robert Lang -nimisellä studiolla Seattlessa, ja se on luultavasti Nirvanan viimeinen studiossa äänitetty kappale.
Kappale julkaistiin vuonna 2002 Nirvana-albumilla ja siitä tehtiin single ja musiikkivideo. Se oli Billboard Hot 100 -singlelistalla sijalla 45.
Kappaleen akustinen demoversio julkaistiin vuonna 2004 yhtyeen With the Lights Out -box-setillä ja vuonna 2005 Sliver: The Best of the Box -kokoelma-albumilla.
Cover-versiot

Holen lisäksi kappaleesta ovat esittäneet coverversioita seuraavat yhtyeet:
eteläafrikkalainen hard rock -yhtye Seether
yhdysvaltalainen rapcore -yhtye Limp Bizkit
yhdysvaltalainen hard rock -yhtye Breaking Benjamin.
Kokoonpano

Kurt Cobain – laulu, kitara
Dave Grohl – rummut
Krist Novoselic – basso
Listasijoitukset

| Vuosi | Lista | Sijoitus |
| --- | --- | --- |
| 2002 | Mainstream Rock Tracks (US) | No. 1 |
| 2002 | Modern Rock Tracks (US) | No. 1 |
| 2002 | The Billboard Hot 100 (US) | No. 45 |
| 2002 | Triple J Hot 100 (Australia) | No. 12 |
| 2002 | Latvian Airplay Charts | No. 11 |
| 2002 | Polish Airplay Chart | No. 13 |
Lehtisijoitukset

Kappale oli sijalla #5 Spin's lehden kategoriassa "Parhaat singlet vuodelta 2002" (2002)
Kappale oli sijalla #20 NME lehden kategoriassa "Top 20 Nirvanan kappaleet" (2004)
Kappale oli sijalla #9 Q's lehden kategoriassa "10 parasta Nirvanan kappaletta" (2004)
Aiheesta muualla

Nirvana - You Know You're Right YouTubessa
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
A. J. Pero

A. J. Pero
Anthony Jude Pero (14. lokakuuta 1959 Staten Island, New York, New York, Yhdysvallat – 20. maaliskuuta 2015 Poughkeepsie, New York, Yhdysvallat) oli yhdysvaltalainen rumpali. Hän liittyi Twisted Sisteriin vuonna 1982, kun oli jättänyt newyorkilaisen Cities-yhtyeen. Hän jätti Twisted Sisterin vuonna 1986 ja liittyi takaisin Citiesiin. Hän soitti myös Dee Sniderin Dee Snider’s SMF -projektissa. Hän liittyi taas Twisted Sisteriin vuonna 2002. Twisted Sisterin rumpalina hän nauhoitti kuusi albumia sekä osallistui neljään maailmankiertueeseen. Yhtye sai levyjensä myynnistä 32 kulta-, hopea- ja platinalevyä.
Pero kuoli 55-vuotiaana ollessaan kiertueella Adrenaline Mob -bändin kanssa. Muusikkotoverit löysivät hänet keikkabussista. Elvytysyritykset eivät tuottaneet tulosta. Alustavan arvion mukaan kuolema johtui sydänkohtauksesta.
1404

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Torinon yliopisto perustettiin Torinoon, Italiaan
Tallinnan raatihuone sai nykyisen ilmeensä
Syntyneitä

osmanien sulttaani Murad II
Kuolleita

1. lokakuuta: Bonifatius IX, paavi
A. J. Jenkins

| A>  J. Jenkins |
| --- | --- |

Henkilötiedot
Syntynyt: 30. syyskuuta 1989 Jacksonville, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  91 kg
Pelipaikka:  Laitahyökkääjä
Pelinumero:  15
Pelaajaura
Seurat:  San Francisco 49ers   Kansas City Chiefs
NFL-varaus:  30. varaus, 2012 San Francisco 49ers
Pääsarjaura:  2012–2014
Alfred Alonzo ”A. J.” Jenkins (s. 30. syyskuuta 1989 Jacksonville, Florida) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Jenkins pelasi kolme kautta NFL-liigassa vuosina 2012–2014 edustaen San Francisco 49ersia ja Kansas City Chiefsiä.
San Francisco 49ers varasi Illinoisin yliopiston joukkueessa pelanneen Jenkinsin vuoden 2012 NFL:n varaustilaisuuden ensimmäisellä kierroksella, tilaisuuden 30. pelaajana. Jenkins ei koskaan vakiinnuttanut paikkaansa 49ersin kokoonpanossa ja elokuussa 2013 hänet kaupattiin Kansas City Chiefsiin vaihdossa Jon Baldwinin. Jenkis pelasi kaksi kautta Chiefsissä, joiden aikana hän sai kohtalaisesti vastuuta. Pelaajasopimuksen päätyttyä hän osallistui syksyllä 2015 Dallas Cowboysin harjoitusleirille, muttei saanut sopimusta.
Jenkinsiä pidetään yhtenä suurimmista 2000-luvun ensimmäisen kierroksen varausvirheistä. Häneen kohdistuneet suuret odotukset eivät toteuneet, eikä hän esimerkiksi tehnyt kolmen kauden mittaisella ammattilaisurallaan ainuttakaan touchdownia.
431

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Tapahtumia

Efesoksen kirkolliskokous kokoontui
823

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Muslimit valloittivat Kreetan Bysantilta
Palkkasoturi Tuomas Slaavilaisen johtama Konstantinopolin piiritys päättyi, kun bulgaarit hyökkäsivät piirittäjiä vastaan. Piiritys kesti lähes vuoden.
Japanin keisari Junna astui valtaistuimelle
Syntyneitä

13. kesäkuuta - Kaarle Kaljupää, Frankkien kuningas ja keisari.
Kuolleita

Ceolwulf I, Mercian kuningas
Éric Desjardins

| Éric Desjardins> Henkilötiedot |
| --- | --- |
Syntynyt: 14. kesäkuuta 1969 (ikä 55) Rouyn, Québec, Kanada
Kansalaisuus:   Kanada
Jääkiekkoilija
Lempinimi:  Rico
Pelipaikka:  puolustaja
Maila:  oikea
Pituus:  185 cm
Paino:  93 kg
Pelaajaura
Pääsarjaura:  1988–2006
Seurat:  Philadelphia Flyers Montreal Canadiens
NHL-varaus:  38. varaus, 1987 Montreal Canadiens
Éric Desjardins (s. 14. kesäkuuta 1969 Rouyn, Québec) on kanadalainen entinen ammattilaisjääkiekkoilija, pelipaikaltaan puolustaja.
Varhainen ura

Ennen ammattilaisuraansa Desjardins kiekkoili Granby Bisonsin riveissä LHJMQ-junioriliigassa. Kahden Bisons-kauden aikana hänelle kertyi LHJMQ:n runkosarjaotteluja yhteensä 128, joissa hän keräsi 105 tehopistettä, 32 maalia ja 73 syöttöpistettä. Vuonna 1987 Desjardins nimettiin LHJMQ:n toiseen tähdistökenttään ja vuonna 1988 liigan ensimmäiseen tähdistökenttään. Vuonna 1988 hän voitti myös LHJMQ:n parhaalle puolustajalle jaettavan Émile Bouchard Trophyn. NHL-varauksen Desjardins sai vuonna 1987, kun Montreal Canadiens varasi hänet numerolla 38 NHL:n uusien pelaajien varaustilaisuuden toisella kierroksella.
Montreal Canadiens

Desjardins teki ammattilaisdebyyttinsä keväällä 1988, LHJMQ-kauden päätyttyä, Montreal Canadiensin silloisen farmiseuran Sherbrooke Canadiensin riveissä AHL-liigassa. NHL:ssä hän debytoi kaudella 1988–1989, jolla hän pelasi Canadiensin paidassa 36:ssa runkosarjaottelussa tehden niissä 14 tehopistettä, kaksi maalia ja kaksitoista syöttöpistettä. Kevään 1989 pudotuspeleissä hän kuului Canadiensin Stanley Cupin loppuotteluihin edenneeseen miehistöön, joka kuitenkin lopulta hävisi mestaruuden Calgary Flamesille otteluvoitoin 2–4; Desjardins pelasi pudotuspeleissä Canadiensin paidassa 14:ssä ottelussa 21:tä iskien kaksi tehopistettä, maalin ja yhden syöttöpisteen.
Neljännellä Canadiens-kaudellaan, kaudella 1991–1992, hän vakiinnutti paikkansa yhtenä Canadiensin puolustuksen tärkeimmistä pelaajista. Desjardins oli 1991–1992 Canadiensin eniten pisteitä tehnyt puolustaja tehtyään 77:ssä pelaamassaan ottelussa 38 tehopistettä, kuusi maalia ja 32 syöttöpistettä, ja keväällä 1992 hänet valittiin ensimmäistä kertaa urallaan NHL:n tähdistöotteluun. Hän oli Canadiensin tehokkain puolustaja myös seuraavalla kaudella ja oli erityisen tärkeässä roolissa kevään 1993 pudotuspeleissä, joissa hän oli 24:nnen Stanley Cup -mestaruutensa voittaneen Canadiens-ryhmän viidenneksi tehokkain pelaaja tehtyään 20:ssä pudotuspeliottelussa 14 tehopistettä, neljä maalia ja kymmenen syöttöpistettä. Canadiensin 4–1 voittoon päättyneen, Los Angeles Kingsiä vastaan pelatun loppuottelusarjan toisessa ottelussa, joka päättyi jatkoajan jälkeen 3–2 Canadiensille, Desjardins viimeisteli kaikki Canadiensin kolme osumaa ollen näin ensimmäinen hattutempun Stanley Cup -finaaleissa tehnyt puolustaja.
Desjardins jatkoi Canadiensin riveissä helmikuuhun 1995 asti, jolloin hänet kaupattiin kesken työsulun lyhentämän kauden 1994–1995 Philadelphia Flyersiin yhdessä Gilbert Dionnen ja John LeClairin kanssa vaihdossa Mark Recchiin ja kolmannen kierroksen varausoikeuteen. Desjardins pelasi Canadiens-urallaan 405 NHL:n runkosarjaottelua tehden 179 tehopistettä, 43 maalia ja 136 syöttöpistettä. Pudotuspeliotteluita hänelle kertyi Canadiens-vuosiensa aikana 71, joissa syntyi 29 tehopistettä, yhdeksän maalia ja 20 syöttöpistettä. Desjardins ylitti kolmenkymmenen runkosarjapisteen rajan kuuden Canadiens-kautensa aikana kolmesti ja teki enimmillään 45 pistettä (13 maalia ja 32 syöttöpistettä) yhden kauden aikana, mikä tapahtui kaudella 1992–1993.
Philadelphia Flyers

Desjardins pelasi Philadelphia Flyersin riveissä yksitoista kautta kuuluen vuodesta toiseen seuran puolustuksen tukipilareihin. Hän voitti Flyersin parhaalle puolustajalle jaettavan Barry Ashbee Trophyn ennätykselliset seitsemän kertaa, vuosina 1995–2000 ja 2003, ja kaudeksi 2000–2001 Desjardins nimettiin Flyersin kapteeniksi Eric Lindrosin jälkeen; hän toimi tehtävässä vuoden ennen kuin kapteenius siirtyi seuraavasta kaudesta alkaen Keith Primeaulle. Desjardins pelasi Flyers-vuosinaan kahdesti NHL:n tähdistöottelussa, vuosina 1996 ja 2000, ja kauden 1999–2000 päätteeksi hänet valittiin liigan toiseen tähdistökenttään.
Uransa parhaat pistemäärät hän teki kausilla 1998–1999 ja 1999–2000, joilla molemmilla hän ylitti viidenkymmenen tehopisteen rajan; 1998–1999 hän pelasi 68:ssa runkosarjaottelussa tehden 51 tehopistettä, 15 maalia ja 36 syöttöpistettä, ja 1999–2000 hänelle kertyi 81:ssä runkosarjaottelussa 55 tehopistettä, 14 maalia ja 41 syöttöpistettä. Neljänkymmenen runkosarjapisteen rajan Desjardins rikkoi yhteensä viidellä Flyersissa pelaamallaan kaudella ja kolmenkymmenen pisteen rajan seitsemällä Flyers-kaudellaan.
Keväällä 1997 Desjardins pääsi pelaamaan Flyersin paidassa Stanley Cupin voitosta, mutta mestaruus meni lopulta Detroit Red Wingsille suoraan voitoin 4–0; Desjardins keräsi kevään 1997 pudotuspeleissä 19:ssä pelaamassaan ottelussa kymmenen tehopistettä, kaksi maalia ja kahdeksan syöttöpistettä, ollen Flyersin kuudenneksi tehokkain pisteidentekijä Legion of Doom -kentän (LeClair, Lindros ja Mikael Renberg), Rod Brind'Amourin ja Janne Niinimaan jälkeen.
Desjardins päätti ammattilaisuransa kesällä 2006. Kahdella viimeisellä NHL-kaudellaan, 2003–2004 ja 2005–2006, hän kykeni pelaamaan loukkaantumisten vuoksi yhteensä vain 93:ssa runkosarjaottelussa 164:stä mahdollisesta ja joutui olemaan sivussa myös kevään 2003 pudotuspeleistä, jotka olivat seitsemäntoista kauden aikana ainoat pudotuspelit, joissa hän ei pelannut. Desjardins pelasi Flyers-vuosiensa aikana 738 NHL:n runkosarjaottelua tehden niissä tehot 93 maalia ja 303 syöttöpistettä. Pudotuspeliotteluita hänelle kertyi Flyers-paidassa 97, joissa syntyi 51 tehopistettä, 14 maalia ja 37 syöttöpistettä. Desjardins on Flyers-historian toiseksi eniten otteluja pelannut ja toiseksi eniten pisteitä tehnyt puolustaja Mark Howen jälkeen.
Kansainväliset ottelut

Desjardins edusti maataan kerran olympiatasolla, Naganon olympiakisojen kiekkoturnauksessa vuonna 1998. Hän pelasi turnauksessa, jossa Kanada jäi neljänneksi, kuusi ottelua jääden ilman pisteitä. Lisäksi hän edusti Kanadaa aikuisten tasolla myös vuoden 1991 Canada Cupissa, jonka Kanada voitti, ja vuoden 1996 World Cupissa, jossa maa sijoittui Yhdysvaltojen jälkeen toiseksi. Nuorten tasolla hän edusti maataan kaksissa alle 20-vuotiaiden MM-kilpailuissa. Hän oli vuonna 1988 voittamassa Kanadalle nuorten MM-kultaa.
Uran yhteenveto

Éric Desjardins pelasi 17 kautta kattavan NHL-uransa aikana yhteensä 1143 runkosarjaottelua tehden niissä 575 tehopistettä, 136 maalia ja 439 syöttöpistettä. Pudotuspeliotteluita hänelle kertyi yhteensä 168, joissa syntyi 80 tehopistettä, 23 maalia ja 57 syöttöpistettä. Plusmiinustilastossa Desjardins saavutti positiivisen lukeman peräti 15:llä kaudella ja parhaimmillaan hän saavutti lukeman +30, mikä tapahtui kaudella 2002–2003.
Aiheesta muualla

Éric Desjardinsin tilastot sivustolla legendsofhockey.net
Artikkeli Desjardinsin ammattilaisuran päättymisestä sivustolla nhl.com
822 Naval Air Squadron

822 Naval Air Squadron (822 NAS) oli Britannian kuninkaallisen laivaston ilmavoimien lentolaivue.
Palvelus

Laivue perustettiin 3. huhtikuuta 1933 Netheravonissa yhdistämällä 442 ja 449 lentueet kalustonaan 12 Fairey IIIF:ää. Laivue siirrettiin 21. huhtikuuta 1933 HMS Furiousille. Laivue varustettiin kesäkuussa 1936 tilapäisesti kahdellatoista Fairey Seal -koneella, jotka oli poistettu 821 laivueelta, odottaessaan marraskuulle siirrettyä 12 Blackburn Shark II -koneiden toimitusta. Laivueen kalusto vaihdettiin elokuussa 1937 Fairey Swordfisheihin. Laivue siirrettiin tukialukselle laskeutumiskoulutukseen ja siirrettiin 8. helmikuuta 1939 HMS Courageousille. Laivueen siirryttyä Amiraliteetin valvontaan sen nimi piti vaihtaa 768 laivueeksi, mutta sen sijaan se liitettiin 24. toukokuuta 1939 767 laivueeseen.
Osa laivueesta oli kuitenkin sijoitettu 15. toukokuuta 1939 822 laivueen A lentueeksi Eastleighiin ja lentueesta täydennettiin 1. heinäkuuta uusi 822 laivue. Uudelleen muodostettu laivue siirrettiin 12. elokuuta Courageousille.
Palvelus > Toinen maailmansota

Toisen maailmansodan syttyessä laivue palveli edelleen Courageousilla, jonka upotessa 17. syyskuuta 1939 laivue lakkasi olemasta. Laivueesta jäljelle jäänyt henkilöstö liitettiin 767 laivueeseen.
Laivue perustettiin uudelleen 15. lokakuuta 1941 RNAS Lee-on-Solentissa kalustonaan yhdeksän Fairey Swordfishiä. Laivueen koneet vaihdettiin maaliskuussa 1942 Fairey Albacoreiksi. Laivue siirrettiin 17. heinäkuuta Furiousille saattuepalvelukseen ja sittemmin suojaamaan Pohjois-Afrikan maihinnousua. Laivue hyökkäsi 10. marraskuuta yhdessä muiden laivueiden kanssa La Senian lentotukikohtaan, jolloin 47 vihollislentokonetta tuhottiin. Laivue menetti hyökkäyksessä neljä konetta, joista yhtenä oli laivueen komentajan kone. Laivue siirrettiin maihin Gibraltarilla.
Laivue siirrettiin Furiousille suojaamaan Jäämeren saattueita. Laivueen maakenttänä toimi RNAS Hatston. Laivueen kalusto vaihdettiin heinäkuussa 1943 kahteentoista Fairey Barracudaan RNAS Lee-on-Solentissa. Laivue liitettiin lokakuussa osaksi 45. Laivaston torpedopommittajalennostoa. Laivue siirrettiin huhtikuussa 1944 RAF St. Thomas Mountiin Etelä-Intiaan. Koneet ja henkilökunta matkasivat erikseen. Laivueen konevahvuus nostettiin heinäkuussa 21:een sulauttamalla 823 laivueen henkilöstö ja kalusto laivueeseen. Laajentunut laivue siirrettiin HMS Victoriousille, jonka mukana se suoritti syöksypommituksia Sumatran operaatiossa. Laivueen kalusto osoittautui sopimattomaksi trooppisiin olosuhteisiin ja laivue kuljetettiin takaisin Englantiin lokakuussa 1944.
Laivue ryhmitettiin uudestaan 18. marraskuuta 1944 RNAS Lee-on-Solentissa kalustonaan 12 Fairey Barracuda III:a. Laivue palveli osana rannikkolennostoa Englannin Kanaalin alueella tukikohtinaan RNAS Thorney Island ja RNAS Manston. Laivueen lentokoneet siirrettiin kesäkuussa 1945 860 laivueeseen ja laivue vastaanotti Barracuda II:t, joihin oli asennettu amerikkalaiset ASH tutkat. Laivue valmistautui siirtymään tukialuspalvelukseen ja matkaamaan Kauko-Itään. Siirto kuitenkin peruutettiin sodan päättyessä. Laivue lakkautettiin helmikuussa 1946.
Aiheesta muualla

Wikimedia Commonsissa on kuvia tai muita tiedostoja aiheesta .
Ademir (jalkapalloilija, 1995)

| Henkilötiedot |
| --- | --- | --- | --- |
Koko nimi: Ademir Candido de Sousa Neto
Syntymäaika: 30. tammikuuta 1995 (ikä 29)
Syntymäpaikka: Diadema, Brasilia
Pelipaikka: hyökkääjä
Pituus: 179 senttimetriä
Paino: 76 kilogrammaa
Seura
Seura: Ituano
Junioriseurat
2009–2012: Desportivo Brasil
2012–2013: Ponte Preta
Seurat
| Vuodet | Seura | O | (M) |
| 2013– | Ponte Preta | 1 | (0) |
| 2014 | → Penapolense (laina) | 3 | (0) |
| 2015 | → Cuiabá (laina) | – | (–) |
| 2015– | Ituano | 1 | (0) |
| 2015 | → HJK (laina) | 2 | (0) |
| 2016 | → CRAC (laina) | 0 | (0) |
| Yhteensä | Yhteensä | 7 | (0) |
 Seurajoukkueuran tilastot kattavat vain kansalliset sarjat, päivitetty 5. syyskuuta 2016.
Ademir Candido de Sousa Neto (taiteilijanimeltään Ademir, s. 30. tammikuuta 1995 Diadema) on brasilialainen jalkapalloilija. Pelipaikaltaan Ademir on hyökkääjä.
Desportivo Brasilin kasvatti Ademir aloitti ammattilaisuransa Ponte Pretassa kaudella 2013, jolloin hän pelasi yhdessä Série A:n ottelussa. Vuonna 2014 hän oli lainalla Penapolensenssa pelaten kolme Série D:n ottelua. Tammikuussa 2015 Ademir siirtyi lainalle Cuiabá Esporte Clubeen. Elokuussa 2015 Ademir siirtyi loppukauden kestävällä lainasopimuksella Suomen Veikkausliigassa pelaavaan Helsingin Jalkapalloklubiin.
Yleisurheilun alle 20-vuotiaiden maailmanmestaruuskilpailut 2021

| Yleisurheilun alle 20-vuotiaiden maailmanmestaruuskilpailut 2021 |
| --- | --- |
Sijainti:  Nairobi Kenia
Kilpailupaikka:  Moin kansainvälinen urheilukeskus, Kasarani
Osallistujamaita:  116
Kilpailulajeja:  45
Avajaiset:  18. elokuuta
Päättäjäiset:  22. elokuuta
Kotisivu:  Virallinen sivusto
Vuoden 2021 yleisurheilun alle 20-vuotiaiden maailmanmestaruuskilpailut järjestettiin Nairobissa, Keniassa 18.–22. elokuuta 2021. Kilpailupaikkana toimi Moin kansainvälinen urheilukeskus. Vuoden 2021 kisat olivat ensimmäiset Afrikassa järjestetyt alle 20-vuotiaiden MM-kisat.
Usea perinteisesti vahva urheilumaa, kuten Yhdysvallat, Yhdistynyt kuningaskunta, Saksa, Kiina ja Japani, päätti olla osallistumatta kisoihin maansa COVID-tilanteen vuoksi. Suomi oli mitalitilaston toinen heti kisojen isäntämaa Kenian jälkeen. Suomalaisnuoret saavuttivat neljä kultaa ja yhden hopean.
Mitalistit

Käytetyt lyhenteet:
WJR = alle 20-vuotiaiden maailmanennätys
AJR = alle 20-vuotiaiden maanosan ennätys
NJR = alle 20-vuotiaiden maan ennätys
WJL = alle 20-vuotiaiden kauden kärkitulos
CR = kilpailuennätys
PB = henkilökohtainen ennätys
SB = henkilökohtainen kauden paras